Ivo Matanović 


rekoše, ne porekoše! Obojica se iz petnih žila napinju kao svoje obećanje 
pretvoriti u djelo. Nije zgorega da još jednom čujemo Mesićev biser: «Bit 
ću predsjednik građanin svih građana Hrvatske». 


Ovaj banalizam, kojeg svakodnevno čujemo preko dalekovidnice i ostalih 
elektronskih medija - ne samo da iritira državotvorne Hrvate, već im ide 
na neku stvar ovo papagajsko ponavljanje. Pojasnit ću. Samo one države 
koje u svom nacionalnom sastavu nemaju autohtonu nacionalnu natpo- 
lovičnu većinu, mogu se, donekle, nazivati i kao građanska država (ko- 
munistički sublimat za poimanje građanskog društva), a sve druge države 
nazivaju se po svom nacionalnom imenu, kojemu se, u pravilu, prilagođu- 
ju i toponomastika i svo drugo relevantno nacionalno nazivlje. Svjesni su 
toga i naši «izabranici» pa su se i zbog toga udružili u tandem, kako bi 
lakše mogli denacionalizirati hrvatski duh. 


Naš «vrli» predsjednik i samo njegov premijer, drug Račan, izgleda da su 
zaboravili na zadnje popise stanovništva (1991. i 2000.) u kojima, broj- 
kom i slovima piše, da u hrvatskoj državi živi preko 85% Hrvata, a samo 
15% ostalih - recimo tzv. građana Hrvatske. Dakle, predsjednik Mesić i 
premijer Račan su predsjednici samo onoj manjoj skupini od 15% - koji 
se, uvjetno rečeno, mogu nazivati i građani. Kad to, čak, samo žele - da 
budu predsjednici građani, zašto im to onda treba osporavati, jer to je nji- 
hovo ustavno i demokratsko pravo da se deklariraju onda kako to žele? 
Naprotiv, to što su prijevarom postali i predsjednici svekolikog hrvatskog 
pučanstva, nitko im, pa ni Ustav, ne daje za pravo da prekrštavaju cjeloku- 
pnu naciju i trpaju sa sobom u isti koš - koš internacionale ili ti Alijansu 
Crvenih kmera. 


Između jednih i drugih (Hrvata i tzv. građana) nema simbioze, pa je vri- 
jeme da Hrvati već jednom shvate što je što, te da se pri glasovanju na 
izborima znaju opredijeliti, odnosno znaju razlučiti žito od kukolja. 


Onima, pak, kojima je kukolj još uvijek sladak i ukusan, neka ga nesme- 
tano i dalje konzumiraju. Nemojmo im to osporavati jer i kukolj je hrana, 
vele mi neki, i vrlo probavljiva za neka stvorenja. Treba im umjesto svakog 


sukoba uljudbeno odgovoriti s: Dobar tek! 


I još malo šale: neka svatko «kusa » svoju hranu koju si je sam pripremio. 

Gospodine nadbiskupe! 


Jednu jedinu čestitku u povodu tako uspješne pobjede komunista u Hr- 
vatskoj odlučio sam poslati jedino Vama, čovjeku do kraja za to zaslužnu. 
Svaka čast. Odsad će vam lijepo pristajati crvena boja na ionako nesretnoj 
bezličnosti. 

Ljude poput Vas, partizanskih zasada, s mnoštvo zastavica u svim džepo- 
vima, «socijaliziranih» na nacionalnome, smušenih kad treba biti Hrvat, 
Katolik i Čovijek, hvalit će do neba prebojeni lenjinisti, masonisti svih 
boja i ljudi «suvremene Europe». Neće Vas zaboraviti ni nježan pogled 
velike gubernatorice gospode Montgomeri. Ni njezina muža, naravno. 
Zaboravit će Vas jedino Hrvati i Katolici. Trebali ste im biti Nadbiskup, 
Vi ste im veliko «Ništa». A tu ste upravo da bi vas, po cijenu europskog 
prezira, upravo voljeli Hrvati i Katolici. Ako to niste sami znali trebali ste 
slijediti uhodan put mnoštva vaših prethodnika. 

Kad bi ste znali i razumjeli što ste učinili i kad bi ste mogli shvatiti poslje- 
dice svoje bezličnosti, zamolili biste Papu da Vas premjesti. Vi to, narav- 
no, nećete učiniti, jer će Vam odsad ministrirati kumrovčani, a lemoznu 
kupiti soroševci. 

Ipak ćete biti kažnjeni: narod komu ste nadbiskup neće vas nikad voljeti. 
Dosad sam Kaptol sretao s najdubljim poštovanjem, sada potpuno be- 
šćutno, bez trunka ljubavi i privrženosti. Tako će dugo biti. 


Fra Ante Čavka 

